जिन 4 राज्यों में पद्मावत रिलीज नहीं हो सकी वो बीजेपी शासित हैं. बीजेपी शासित 4 राज्यों ने फिल्म पर बैन भी लगाया था. लेकिन बीजेपी शासित राज्यों में एक अलग राज्य उत्तर प्रदेश भी है. यूपी के सीएम आदित्यनाथ खुद भी राजपूत समाज से आते हैं. योगी के साथ कट्टर हिंदुत्व की पहचान जुड़ी हुई है. योगी आदित्यनाथ ने भी शुरुआत में फिल्म के विवाद के बढ़ने पर 1 दिसंबर की रिलीज पर यूपी में रोक लगाई थी. लेकिन बाद में उन्होंने भी सेंसर से फिल्म के पास होने के बाद यूपी में फिल्म दिखाने का फैसला किया. जबकि यूपी के ही डिप्टी सीएम केशव प्रसाद मौर्य ने फिल्म के दृश्यों में कांट-छांट को जरूरी बताते हुए बैन का समर्थन किया था.